open-index/open-wikipedia-markdown huggingface dataset:
Blanca Portillo

**Blanca Portillo Martínez de Velasco**, nada en Madrid o 15 de xuño de 1963, é unha actriz, produtora e directora española.

## Traxectoria 
Naceu en Madrid, cidade na que empezou a apuntarse a pequenas producións de teatro afeccionado. Para realizar o seu desexo de converterse en actriz, matriculouse na RESAD, onde se graduou en Arte Dramática. Co título na man consegue papeis en funcións como *Bodas de sangre* (1984), *El mal de la juventud* (1985), *Lope de Aguirre, traidor* (1988), *Marat-Sade* (1992) ou *Las troyanas* (1993). Destacou o seu dobre papel de *Cuento de invierno* (1992), na que encarnou unha raíña que morría de pena tras verse acusada inxustamente de adulterio e a filla desta, que vivira durante anos créndose unha campesiña e que lograba restablecer a harmonía na terra.

En 1994 protagonizou con Joaquín Kremel a obra de David Mamet, *Oleanna*, na que interpretaba unha estudante que reclamaba unha maior nota ao seu profesor. Debutou no cinema en *Entre rojas*, ao que se sumou *El color de las nubes*, no que encarnou unha nai divorciada que desatendía o seu fillo e que lle valeu a candidatura ao Goya á mellor actriz revelación.

En 1997 iniciou a súa carreira como directora teatral *Hay amores que hablan*. Pouco despois foi fichada para a serie de televisión *7 vidas*, onde interpretou a Carlota. En 2004 decidiu abandonar a serie para emprender un proxecto teatral na Arxentina titulado *La hija del aire*, baseada nun texto de Calderón de la Barca. Ao regresar a España levou a escena a obra en Madrid e pouco despois interpretou un home no filme *Alatriste*, baseada na novela de Arturo Pérez-Reverte.

A finais de 2010 asumiu o cargo de directora do Festival de Mérida.

En 2012 rodou entre Galicia e Cataluña *Concepción Arenal, a visitadora de cárceres*, dirixida por Laura Mañá, na que interpretou a protagonista, pola que foi candidata ao premio Mestre Mateo.

## Filmografía 
## Televisión 
* *Sé quién eres* (dende 2017), como Alicia Castro.
* *Web Therapy (España)* (2016), como Patricia Navas (episódico).
* *El chiringuito de Pepe* (2014-2016), como Mariana Masianet Alonso.
* *Cuéntame un cuento (2014), como Sara Morgade.
* *Niños robados* (2013), como Sor Eulalia.
* *Concepción Arenal, la visitadora de cárceles* (2012), como Concepción Arenal.
* *Hospital Central* (2012), como Alba (episódico).
* *Frágiles* (2012), como Mónica (episódico).
* *Las mil caras de Blanca Portillo* (2010), reportaxe.
* *Acusados* (2009-2010), como Rosa Ballester.
* *Cuéntame cómo pasó* (2007-2008), como Begoña.
* *La noche con Fuentes y cía* (2004), como invitada.
* *Un paso adelante* (2002), como Rilaura Ruiz.
* *7 vidas* (1999-2004 e 2006), como Carlota Pérez.
* *Más que amigos* (1998).
* *Médico de familia* (1998), episódico.

## Galardóns e nomeamentos 
### Premios Mestre Mateo 
## Véxase tamén 
### Ligazóns externas 
* Entrevista en *Sospechosos Habituales''
* Entrevista
* Twitter persoal da actriz
Jane Russell

**Ernestine Jane Geraldine Russell**, nada en Bemidji (Minnesota) o 21 de xuño de 1921 e finada en Santa Maria (California) o 28 de febreiro de 2011 foi unha actriz estadounidense coñecida como **Jane Russell**, unha das grandes sex symbols das décadas de 1940 e 1950.

## Traxectoria 
Filla dun militar e unha actriz, de pequena estudou piano e participou en obras teatrais. Inicialmente desexaba ser deseñadora, pero finalmente traballou como modelo e, por presións da súa nai, estudou interpretación con Max Reinhardt e Maria Ouspenskaya.

En 1940 asinou un contrato con Howard Hughes e fixo o seu primeiro filme, *The Outlaw*, que se estreou de forma limitada en 1943 por problemas coa censura e o código Hays. Ata que tivo unha estrea comercial en 1946, Russell seguiu traballando como modelo.

Tras o éxito do filme, Russell era coñecida especialmente polo seu físico, que deu lugar a bromas como as frases do seu compañeiro Bob Hope, que a presentou como "the two and only Jane Russell" ou que dixo "Cultura é a capacidade de describir a Jane Russell sen mover as mans". Howard Hughes tamén dixo, "Hai dúas boas razóns polas que os homes van vela. Son abondas." A imaxe de Russell sobre unha morea de palla foi unha popular foto de pin-up.

Os seus principais éxitos tiveron lugar entre 1947 e 1956, especialmente no filme *Os cabaleiros prefírenas loiras* (1953), con Marilyn Monroe. A partir de 1970 retirouse do cinema e o ano seguinte debutou en Broadway, no musical *Company*.

## Filmografía 
* *The Outlaw* (1943)
* *Young Widow* (1946)
* *The Paleface* (1948)
* *His Kind of Woman* (1951)
* *Double Dynamite* (1951)
* *The Las Vegas Story (film)|The Las Vegas Story* (1952)
* *Unha aventura en Macau* (1952)
* *Son of Paleface* (1952)
* *Montana Belle* (1952)
* *Road to Bali* (1952)
* *Os cabaleiros prefírenas loiras* (1953)
* *The French Line* (1954)
* *Underwater!* (1955)
* *Foxfire* (1955)
* *The Tall Men* (1955)
* *Os cabaleiros casan coas morenas* (1955)
* *Hot Blood* (1956)
* *The Revolt of Mamie Stover* (1956)
* *The Fuzzy Pink Nightgown* (1957)
* *Fate Is the Hunter* (1964)
* *Johnny Reno* (1966)
* *Waco* (1966)
* *The Born Losers* (1967)
* *Darker than Amber* (1970)

## Véxase tamén 
### Bibliografía 
* 
### Ligazóns externas 
* 
* "Jane Russell, A Dedicated Champion for Children", Women's International Center, WIC.com.
* Jane Russell, Virtual Film History.
Fidalgo

O termo **Fidalgo** pode referirse a:

*Un **fidalgo** é alguén pertencente á **fidalguía**, o estamento máis baixo da nobreza na coroa de Castela e un grao superior á aristocracia no reino de Portugal.

Como topónimo, pode referirse a:

;En Galiza
***Fidalgo**, lugar da parroquia de Xustás, no concello de Cospeito;
***A Casa de Fidalgo**, lugar da parroquia de Mántaras, no concello de Irixoa.

Amais, como apelido pode referirse a:

***Benjamín González Fidalgo**, avogado e político galego (f. 1959);
***Eduardo Fidalgo Álvarez**, sindicalista e político galego (n. 1901);
***Ángel Ruiz Fidalgo**, enxeñeiro agrónomo e político galego (n. 1928);
***José Luis Fidalgo Veloso**, exfutbolista galego (n. 1937);
***Ramom Rodrigues Fernandes**, escritor galego, coñecido co pseudónimo de **Moncho de Fidalgo** (n. 1955);
***Miguel Fidalgo Areda**, mestre e político galego (n. 1956);
***Carmen Fidalgo**, política galega;
***Gerardo Seoane Fidalgo**, arquitecto e político galego;
***Juan Fidalgo Álvarez**, exfutbolista e adestrador de fútbol asturiano (n. 1967);
***Miguel Fidalgo Iglesias**, economista e político galego (n. 1971);
***Xavier Rodrigues Fidalgo**, economista e escritor galego (n. 1974);
***Pablo Fidalgo Lareo**, escritor galego en lingua castelá (n. 1984);
***Álex Fidalgo**, xornalista, locutor de radio e presentador de televisión galego (n. 1985).

## Véxase tamén
### Outros artigos
***Os Fidalgos**, lugar da parroquia de Santa Mariña de Lagostelle, no concello de Guitiriz.
Homoloxía

**Homoloxía** pode referirse a:

* Homoloxía (bioloxía), características dos organismos biolóxicos que derivan dun antepasado común.
* Homoloxía de secuencias, semellanza nas secuencias entre proteínas ou entre ácidos nucleicos debido a unha orixe evolutiva común.
* Homoloxía profunda, a homoloxía que se dá en xenes de especies moi afastadas que determinan procesos de diferenciación de moitos órganos.
* Modelaxe de homoloxía, un método de predición da estrutura das proteínas.
* Homoloxía (antropoloxía), analoxía entre as crenzas humanas, prácticas ou artefactos debido a conexións históricas ou xenéticas.
* Homoloxía (química), relacións entre compostos nunha serie homóloga.
* Homoloxía (matemáticas), procedemento para asociar unha secuencia de grupos abelianos ou módulos cun obxecto matemático dado.
* Homoloxía (xeometría), relación dos lados que en cada unha de dúas ou máis figuras xeométricas semellantes están colocados na mesma orde.
* Homoloxía (psicoloxía), características de comportamento que teñen orixes comúns na súa evolución ou desenvolvemento.
* Homoloxía (socioloxía), "resonancia" estrutural entre os diferentes elementos que forman un conxunto sociocultural.
* Homoloxía bioquímica, relación de correspondencia que ofrecen entre si distintas moléculas ou algunha das súas partes, que teñen orixe e función semellantes.

**Homólogo/a** pode referirse a:
* Cromosomas homólogos, cromosomas do mesmo par das células diploides, que se recombinan na meiose.
* Xenes homólogos, xenes similares cun antepasado común.
* Recombinación homóloga, recombinación xenética entre cromosomas homólogos.
* Comportamentos homólogos, comportamentos típicos de especies que comparten un antepasado común que estaba caracterizado por ese comportamento OU comportamentos nun individuo que teñen unha orixe común no seu desenvolvemento.  
* Desensibilización homóloga, a que se dá cando un receptor diminúe a súa resposta a unha molécula sinalizadora cando ese agonista está en alta concentración.
* Serie homóloga (química), serie de compostos orgánicos que teñen diferentes cantidades dunha unidade repetida.
* Temperatura homóloga, a temperatura dun material como unha fracción do seu punto de fusión absoluto.
* Eclipses homólogas, eclipses que teñen lugar na mesma lunación (numerada de 1 a 223) de ciclos de Saros consecutivos e en condicións case idénticas.

**Homolóxico/a** pode referirse a:
*Palabra homolóxica (ou autolóxica), palabra que expresa unha propiedade que posúe.
*Álxebra homolóxica, rama das matemáticas.

**Homologación** pode referirse a:
*Homologación, do grego "estar de acordo", para indicar a aprobación dun corpo sancionador.
*Homologación (deporte do motor), proceso de aprobación pola autoridade correspondente do modelo de coche/moto de uso oficial nas competicións.
*Reacción de homologación, reacción química que produce o seguinte membro lóxico dunha serie homóloga de compostos.
La Democracia (Ourense)

***La Democracia*** foi un semanario editado en Ourense en 1910.

## Historia e características 
Subtitulado *Semanario liberal independiente*, apareceu a mediados de xullo de 1910.

## Notas 
## Véxase tamén 
### Bibliografía 
* 
*
Ganga (libro)

***Ganga*** é unha novela en lingua galega escrita por Antón Lopo e publicada por Edicións Xerais en decembro de 2001.

## Trama 
Ganga é un tradutor desempregado duns corenta anos, nado en Palas de Rei, que vive en Santiago de Compostela co seu mozo. Ganga é adicto ás anfetaminas, e Rose, a súa parella, é traficante de heroína, droga á que está enganchado. Logo da morte de Rose por mor dunha sobredose, Ganga vese implicado nunha trama de narcotráfico, pois os que lle subministraban droga a Rose queren unha lista coas persoas que estaban enganchadas a un novo produto. Logo de que maten o líder da rede á que pertencía Rose, vai ao Hío á casa da nai deste. Porén, ve que ela tamén está na súa contra, e logo de matala escapa a Barcelona.

Alí corta a melena e comeza a traballar como modelo de escultura, co seu corpo obeso, e convértese en amante dun DJ. Desde Barcelona ve na prensa que en Galiza hai unha vaga de mortes da nova droga que distribuía Rose, e tras ir de novo a Compostela fala cun dos seus clientes. Mais vese obrigado a escapar de novo á India disfrazado de muller, e alí contacta cun gurú, coa axuda do cal resolve a intriga.

## Narración 
A obra está escrita en terceira persoa cun narrador omnisciente. Está estruturada en 91 capítulos de diferentes tamaños. O autor utiliza trazos dialectais, como o uso do pronome 'il' no canto de 'el'. Isto responde tamén á personalidade do protagonista, botado da axencia de tradución onde traballaba por non respectar o criterio ortográfico seguido.

Entre os temas tratados están a homosexualidade e a drogadicción, pero desde un punto de vista de normalidade. Menciónanse diversas sutancias estupefacientes e alucinóxenas, algunhas legais e de uso médico e outras ilegais e sintéticas.

A obra comeza en abril e abrangue un ano, doce ciclos lunares. A acción ten lugar nas cidades de Santiago de Compostela, Vigo e Barcelona, amais de Cangas, Lugo, e varias vilas e aldeas da India.
La Democracia (Lugo)

***La Democracia*** foi un semanario editado en Lugo en 1913.

## Historia e características 
Subtitulado *Órgano del Comercio, de la Industria y del Trabajo*, apareceu o 5 de abril de 1913. Dirixido por Juan Ramón Somoza. Entre os seus redactores figurou Alfredo Vila Real.

## Notas 
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Lugo
Raquel Welch

**Jo Raquel Tejada**, coñecida polo alcume artístico de **Raquel Welch**, nada en Chicago (Illinois) o 5 de setembro de 1940 e finada en Bel Air (Os Ánxeles) o 15 de febreiro de 2023, foi unha actriz estadounidense, sex symbol na década de 1960.

## Traxectoria 
Naceu en Chicago, filla do enxeñeiro aeronáutico boliviano Armando Carlos Tejada Urquizo (1911–1976) e de Josephine Sarah Hall (1909–2000), filla do arquitecto Emery Stanford Hall. Estudou ballet desde os sete aos dezasete anos, pero deixouno porque o seu mestre dixo que non tiña o corpo axeitado. Tras mudarse coa súa familia a California gañou un concurso de beleza con catorce anos e no instituto gañou tamén o título de Miss Fairest of the Fair na Feira do Condado de San Diego. Graduouse en 1958 e o ano seguinte, tras quedar embarazada, casou co seu mozo James Welch.

Buscando unha carreira como actriz estudou arte dramática e conseguiu papeis en producións teatrais locais. Tamén informou do tempo na canle de televisión de San Diego KFMB-TV. Tras separarse do seu marido marchou a Dallas, Texas, onde traballou de modelo e camareira.

En 1963 volveu aos Ánxeles e coñeceu o produtor e axente Patrick Curtis, co que desenvolveu a idea de convertela en sex symbol. Para evitar a imaxe de latina, decidiron empregar o seu apelido de casada.

Participou en pequenos papeis en series de televisión antes de debutar no cinema e ser contratada para o papel protagonista de *Fantastic Voyage*, filme de ciencia ficción que a converteu nunha estrela. Ese mesmo ano foi enviada ao Reino Unido polo Fox Studio para protagonizar *Hai un millón de anos*, na que só levaba posto un bikini feito de pel de cervo. Unha foto publicitaria deste filme converteuse no póster máis vendido e deulle esa imaxe de pin-up girl.

Durante as décadas seguintes seguiu aparecendo en filmes e especialmente na televisión.

## Filmografía 
* *A House Is Not a Home* (1964)
* *Roustabout* (1964)
* ''A Swingin' Summer* (1965)
* *Do Not Disturb* (1965)
* *Sex Quartet* (1966)
* *The Queens* (1966)
* *Fantastic Voyage* (1966)
* *Hai un millón de anos* (1966)
* *Shoot Loud, Louder... I Don't Understand* (1966)
* *The Oldest Profession* (1967)
* *Fathom* (1967)
* *Bedazzled* (1967)
* *Bandoleiro* (1968)
* *The Biggest Bundle of Them All* (1968)
* *Lady in Cement* (1968)
* *100 Rifles* (1969)
* *Flareup* (1969)
* *The Magic Christian* (1969)
* *The Beloved* (1970)
* *Myra Breckinridge* (1970)
* *Hannie Caulder* (1971)
* *Bluebeard* (1972)
* *Fuzz* (1972)
* *Kansas City Bomber* (1972)
* *The Last of Sheila* (1973)
* *The Three Musketeers* (1973)
* *The Four Musketeers* (1974)
* *The Wild Party* (1975)
* *Mother, Jugs & Speed* (1976)
* *Crossed Swords* (1977)
* *Animal* (1977)
* *Naked Gun 33⅓: The Final Insult* (1994)
* *Chairman of the Board* (1998)
* *What I Did for Love* (1998)
* *Tortilla Soup* (2001)
* *Unha loura moi legal* (2001)
* *Forget About It'' (2006)

## Notas 
## Véxase tamén 
### Bibliografía 
* 
### Ligazóns externas 
*
Jane Alexander

**Jane Quigley**, nada en Boston (Massachusetts) o 28 de outubro de 1939 é unha actriz estadounidense, coñecida como **Jane Alexander**.

## Traxectoria 
Descubriu o seu interese na interpretación cando estaba na escola. Persuadida polo seu pai de que estudase na universidade antes de iniciar esa carreira, asistitu ao Sarah Lawrence College, onde, ademais de concentrarse no teatro, estudou matemáticas.

O primeiro papel no que destacou foi en 1967 na obra *The Great White Hope*, de Howard Sackler en Washington, D.C.. Xunto co outro protagonista, James Earl Jones, tamén interpretou o papel en Broadway e na versión cinematográfica, conseguindo a primeira das catro candidaturas ao Oscar.

Participou tamén en series de televisión e telefilmes.

## Filmografía 
## Véxase tamén 
### Bibliografía 
* 
### Ligazóns externas 
* 
* Entrevista (13 de agosto de 2000)
Juan Ramón Somoza

**Juan Ramón Somoza Vázquez**, nado en San Cosme de Barreiros (Barreiros) e finado en Lugo o 12 de marzo de 1927, foi un xornalista e escritor galego.

## Traxectoria 
Estudou no Seminario de Mondoñedo. Foi membro do Grupo Republicano Federal de Lugo. A finais do século XIX exiliouse en Cuba. Na Habana coñeceu a Manuel Curros Enríquez e colaborou no *Diario de la Marina* e *El Comercio*, publicou artigos en *Galicia* (1902 a 1905), da que foi xefe de redacción. Fundou o semanario *La República Española* e dirixiu o semanario *España Republicana en América* (1904). Na Habana publicou *Horas de ocio* (1905). Trasladouse a Lugo en 1906, onde foi xefe de Obras Públicas, e continuou o seu labor como xornalista: colaborou en *La Alborada*, *Alma Gallega*, *Aires da Miña Terra*, *El Eco de Galicia* e *El Regional*, *La Ilustración Gallega* e *Revista Gallega*, dirixiu *La Democracia*, foi redactor de *El Progreso*, *El Norte de Galicia* e redactor xefe de *La Provincia*. Moitas das súas colaboracións están asinadas como **Juan R. Somoza**. Tamén utilizou os pseudónimos **Marqués de Barreiros**, **San Cosme** e **Pardo de Cela**. Finou o 12 de marzo de 1927.

## Obras 
* *Horas de ocio*, A Habana, 1905. Colectánea de artigos, con prólogo de Curros Enríquez.
* *Miscelánea. Colección de artículos literarios*, 1908.
* *Serpentinas. Crónicas, impresiones literarias, notas de arte, cuentos, impresiones de viaje*, Lugo, 1910.
* *Semblanzas*, Lugo, 1915. Dous volumes, con prólogo de Xesús Rodríguez López e epílogo de José Adrio Menéndez.
* *Mis devociones*, 1920, 54 pp. Con introdución de José Adrio Menéndez.

## Vida persoal 
Casou con Celsa Amieiro e foi pai de Juan Ramón Somoza Amieiro.

## Biblioteca virtual 
## Notas 
## Véxase tamén 
### Bibliografía 
* 
* 
### Ligazóns externas 
* Fernández, Martín (24/1/2016). "La prensa de A Mariña en la emigración" *La Voz de Galicia*
Casisaldo, Lapío, O Corgo

**Casisaldo** é un lugar da parroquia de Lapío no concello lugués do Corgo, na comarca de Lugo. Segundo o IGE, en 2013 tiña 7 habitantes (5 homes e 2 mulleres).

## Lugares e parroquias 
### Lugares de Lapío 
### Parroquias do Corgo 
## Notas
PlayFirst

**PlayFirst** é unha compañía estadounidense adicada á industria dos videoxogos (en especial aos videoxogos casuais). É a creadora da saga de xogos Diner Dash, con versións para PC, PSP, Nintendo DS, iOS e Android.
## Videoxogos 
### 2011 
* *Hotel Dash 2: Lost Luxuries*
* *Dream Chronicles: The Book of Water*
* *Garden Dash*
* *Murder Island: Secret of Tantalus*

### 2010 
* *Tamara the 13th*
* *Soap Opera Dash*
* *Avenue Flo: Special Delivery*
* *Cooking Dash 3: Thrills and Spills* 
* ''Escape from Frankenstein's Castle* 
* *Wedding Dash: 4-Ever*
* *The Fifth Gate*
* *Dream Chronicles: The Book of Air*
* *Love and Death: Bitten*
* *The Palace Builder*
* *Diner Dash 5: BOOM!* (+ *Collector's Edition* & *Strategy Guide*)
* *Alice's Tea Cup Madness*

### 2009 
* *Gotcha: Celebrity Secrets*
* *Hotel Dash: Suite Success*
* *Valerie Porter and the Scarlet Scandal*
* *Avenue Flo*
* *Gemini Lost*
* *Cooking Dash: DinerTown Studios*
* *Passport to Perfume*
* *DinerTown Detective Agency*
* *Wedding Dash: Ready, Aim, Love!*
* *DinerTown Tycoon*
* *Dream Chronicles: The Chosen Child*
* *Wandering Willows*
* *Diaper Dash*
* *Emerald City Confidential*
* *Chocolatier: Decadence by Design*

### 2008 
* *Nightshift Legacy: The Jaguar's Eye*
* *Fitness Dash*
* *Daycare Nightmare: Mini-Monsters*
* *Parking Dash*
* *Cooking Dash*
* *The Great Chocolate Chase: A Chocolatier Twist*	
* *Fashion Dash*	
* *Wedding Dash 2: Rings Around the World*	
* *Dairy Dash*	
* *Pet Shop Hop*
* *Dream Chronicles 2: The Eternal Maze*
* *Doggie Dash*

### 2007 
* *The Nightshift Code*
* *Dress Shop Hop*
* *Chocolatier 2: Ingredientes Secretos*
* *Diner Dash: Hometown Hero*
* *Mahjong Roadshow*
* *Daycare Nightmare*
* *Wedding Dash*
* *Dream Chronicles*
* *Zenerchi*
* *Chocolatier*
* *Mystery of Shark Island*

### 2006 
* *Diner Dash: Flo on the Go*
* *SandScripts*
* *Sweetopia*
* *Diner Dash: Edición Bob Esponxa*
* *Poker Pop*
* *Diner Dash 2: Recata ao restaurante*
* *Plantasia*
* *Pirate Poppers*
* *Egg vs. Chicken*

### 2005 
* *Professor Fizzwizzle* 
* *TriJinx*
* *Chessmaster Challenge*
* *Diner Dash*
* *Subway Scramble*
* *Spellagories''
Qutb Minar

**Qutb Minar** (en urdú *قطب مینار*) é un minarete de ladrillo que se localiza na cidade de Delhi e que con 72,5 m. é un dos máis altos de Asia, as escaleiras da torre teñen un total de 379 banzos e o seu diámetro na base é de 14,3 metres mentres na cima é de 2,7 m. O elemento máis característico son as acanaladuras de arestas agudas e arrondeadas que forman a base de numerosas imitacións posteriores . A súa construción comezouna no ano 1192 Qutb-ud-din Aibak completándoa o seu sucesor Iltutmish e en 1368, Firoz Shah Tughlak construíu o quinto e derradeiro andar. Está rodeado por varias estruturas e ruínas da época antiga e medieval, como a propia mesquita á que servía, Qubbat-ul-Islam, e que en conxunto reciben o nome de complexo de Qutb.

## Historia 
O minarete construíuse nas ruínas de Lal Kot, a cidadela vermella dentro da cidade de Dhillika, a capital dos tomars e os chauhans, os últimos gobernantes hinduístas de Delhi. Gravado no minarete pódese ler "Shri Vishwakarma prasade rachita" (*Realizado coa graza de Vishwakarma*) e na torre hai numerosas inscricións, tanto no alfabeto persa-árabe coma no devanágari. A mesquita á que servía, a Qubbat-ul-Islam localizábase no nordés do minarete, construída por Qutb-ud-din Aibak no ano 1198, e era a mesquita máis antiga construída polos sultáns de Delhi.

Varios terremotos e raios danaron o minarete que diversos gobernantes mandaron reparar e renovar. Así Firoz Shah mandou reparar os dous andares superiores danados por un raio. En 1505 logo dun terremoto Sikandar Lodi reparouno, o que volveu suceder en 1794 reparado por un enxeñeiro británico, substituíndo o pavillón da época de Firoz Shah polo seu, que se desmontou en 1848 e agora está no xardín.

## Notas
Manuel Anxo Fernández Baz

**Manuel Anxo Fernández Baz**, nado en Ribeira o 12 de xaneiro de 1975, é un político e ensaísta galego.

## Traxectoria 
Licenciado en Ciencias Políticas e da Administración pola Universidade de Santiago de Compostela, na que tamén realizou os cursos de doutoramento. É autor de diversas publicacións sobre o nacionalismo galego, tendo colaborado en publicacións como *Terra e Tempo*. Foi concelleiro polo BNG en Teo.

## Obra 
### Ensaio 
* 
* 

### Obras colectivas 
* 

## Véxase tamén 
### Ligazóns externas 
*Ficha do autor en *Terra e Tempo*.
Videoxogo casual

Un **videoxogo casual** é un estilo de videoxogos dirixido ou usado por un público casual. Os videoxogos casuais poden ter calquera tipo de mecánica e entrar noutro tipo de xénero. Poden ser distinguibeis polas súas regras simples.

Os videoxogos casuais eran comunmente xogados nun PC de xeito online nun navegador web, aínda que hoxe en día é común xogalos en todo tipo de dispositivos dixitais como videoconsolas, móbiles, teléfonos intelixentes, PDAs ou comprimidos. Antes, os xogadores casuais adoitaban ser de maior idade que os xogadores doutro tipo de videoxogos, normalmente de xénero feminino, cun 74% deles sendo de xénero feminino. . Actualmente expandiuse a todo tipo de idades debido á súa integración en videoconsolas e teléfonos intelixentes.

## Xéneros 
Non hai unha clasificación precisa á hora de falar de videoxogos casuais na industria moderna dos videoxogos. Isto pode ser explicado polas sinxelas ideas que forman a base destes xogos así como pola cantidade de xéneros que se mesturan en cada título. De acordo con Big Fish Games, distribuidor e desenvolvedor de videoxogos casuales,5 e Gamezebo, game review site,6 o común dos títulos máis populares poderíanse clasificar nalgún destes sete xéneros para videoxogos casuais:

* Videoxogo de crebacabezas: (Tales como Brain Teaser, Profesor Layton, Match 3, Marble Popper: Bejeweled series, Collapse! series, Luxor series, Candy Crush Saga...
* Videoxogo de obxectos ocultos: Mystery Case Files series, Mortimer Beckett series, Hidden Expedition series...
* Videoxogo de aventuras: Dream Chronicles, Aveyond, Nancy Drew series,...
* Videoxogo de estratexia: Diner Dash, Delicious series, Cake Mania...
* Videoxogo de arcade e acción: Plants vs. Zombies, Peggle, Feeding Frenzy...
* Videoxogos de palabras, vocabulario e dicionario e Videoxogos de Trivial e Coñecementos: Bookworm, Bookworm Adventures series, Bonnie's Bookstore, Apalabrados...
* Videoxogos de cartas, Board & Mahjong game: Slingo Quest, Lottso! Deluxe, Luxor Mahjong...

Aínda que non hai que descartar que calquera dos xéneros que existen para videoxogos máis complexos, se poidan encontrar tamén presentes no sector dos videoxogos casual, ou que haxa títulos que pertenzan a xéneros únicos do sector.

## Véxase tamén 
* PlayFirst
* Dinar Dash
Motor shunt

miniatura|Motor eléctrico paralelo.
O **motor shunt** ou **motor de excitación en paralelo** é un motor eléctrico de corrente continua no que o debandado indutor principal está conectado en derivación ou paralelo co circuíto formado polos debandados inducidos e indutor auxiliar.

Tal e coma sucede nas dinamos shunt, as bobinas principais están constituídas por moitas espiras e cun hilo de pouca sección, polo que a resistencia do debandado principal é moi grande.

No instante do arranque, o par motor que se desenvolve é menor que no motor serie. Coa diminución da intensidade absorbida, o réxime de xiro case non sofre variación algunha.

É o tipo de motor de corrente continua no que a velocidade non diminúe máis que lixeiramente cando o par aumenta. Os motores de corrente continua en derivación son axeitados para aplicación onde se necesita velocidade constante ou nos casos onde é necesario un rango apreciable de velocidades.

Dada a súa estabilidade, os motores shunt posúen un campo de aplicación moi amplo: fresadoras, tornos, taladradoras…

## Véxase tamén 
### Outros artigos
* Motor de corrente continua
* Motor serie
* Motor compound
Motor serie

miniatura|Motor eléctrico serie.
O **motor serie** ou **motor de excitación en serie**, é un tipo de motor eléctrico de corrente continua no que o inducido e o debandado indutor ou de excitación van conectados en serie. É por iso que a corrente de excitación ou do indutor é tamén a corrente do inducido absorbida polo motor.
 
As principais características deste motor son:
*Cando funciona en baleiro hai perigo de embalamento debido a que a velocidade dun motor de corrente continua aumenta ó diminuír o fluxo indutor e, nun motor serie, o mesmo diminúe ó aumentar a velocidade xa que a intensidade no indutor é a mesma que no inducido.
*A potencia é case constante para calquera que sexa a velocidade.
*As variacións bruscas da tensión de alimentación lle afectan moi pouco, debido a que un aumento desta provoca un aumento da intensidade e, polo tanto, do fluxo e da forza electromotriz, estabilizándose a intensidade absorbida.

Utilízanse nos casos onde se require un gran par de arranque: tranvías, locomotoras… e é moi práctica a súa utilización en tracción eléctrica.

## Véxase tamén 
### Outros artigos
* Motor de corrente continua
* Motor shunt
* Motor compound
Motor compound

miniatura|Motor eléctrico compound.

Un **motor compound** (ou **motor de excitación composta**) é un motor eléctrico de corrente continua no que a excitación é orixinada por dous debandados indutores independentes; un disposto en serie con debandado inducido e outro conectado en derivación co circuíto formado polos debandados: inducido, indutor serie e indutor auxiliar.
 
Os motores compound teñen un campo serie sobre o tope do debandado do campo shunt. Este campo serie, que consiste de poucas voltas dun arame groso, é conectado en serie coa armadura e leva a corrente da armadura.

O fluxo do campo serie varía directamente a medida que a corrente da armadura varía, e é directamente proporcional á carga. O campo serie conéctase de xeito que o seu fluxo se engada ó fluxo do campo principal shunt. Os motores compound conéctanse normalmente deste xeito e denomínanse como compound acumulativo.

Isto lle confire unha característica de velocidade que non é tan “dura” ou plana coma na do motor shunt, nin tan “suave” coma nun motor serie. Un motor compound ten un limitado rango de debilitamento de campo; a debilitación do campo pode resultar en exceder a máxima velocidade segura do motor sen carga. Os motores de corrente continua compound son utilizados onde se require unha resposta estable de par constante para un amplo rango de velocidades.

O motor de excitación composta é un motor de excitación ou campo independente con propiedades do motor serie. O motor da un par constante por medio do campo independente ó que se engade o campo serie cun valor de carga igual co inducido. Cantos máis amperios pasan polo inducido máis campo serie se orixina, sempre sen pasar do consumo nominal.

Utilízanse en grúas, ventiladores, prensas e en máquinas que requiren un elevado par de arranque coma compresores, laminadoras…

## Véxase tamén 
### Outros artigos
* Motor de corrente continua
* Motor serie
* Motor shunt
La Opinión Pública

***La Opinión Pública*** foi un periódico editado en Santiago de Compostela entre 1863 e 1865, localizado no número 28 da rúa Nova.

## Historia e características 
Subtitulado *Periódico independiente de intereses morales y materiales*, apareceu en 1863. Bisemanario progresista (era publicado martes e sábados), fundado e dirixido por Eugenio Montero Ríos, foi voceiro de Antonio Romero Ortiz. Como editor responsable figuraba José Sánchez-Villamarín e José Varela López de Limia era o secrtario de redacción. Entre os seus colaboradores figurou Ramón del Valle. Editábase na imprenta de Manuel Mirás. Cesou a súa publicación en 1865.

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
Ramón del Valle

**Ramón del Valle Bermúdez de Castro**, nado en Vilanova de Arousa en 1823 e finado en Pontevedra en xaneiro de 1890, foi un xornalista, escritor e político galego.

## Traxectoria 
Foi mariño, navegando como piloto contador no barco de guerra *Atalaya*. Despois foi secretario do Goberno civil de Pontevedra. Foi redactor de *La Opinión Pública*. En Vilagarcía foi director de *El Eco de la Ría de Arosa* e fundou *La Voz de Arosa*; tamén colaborou en *La Ilustración Gallega y Asturiana*. Poeta, foi laureado pola súa composición "A la ría de Arosa" nun certame de Compostela.

## Vida persoal 
Casou con Dolores de la Peña Montenegro e foi pai de Ramón María del Valle-Inclán.

## Notas
El Eco de la Ría de Arosa

***El Eco de la Ría de Arosa*** foi un semanario editado en Vilagarcía de Arousa entre 1878 e 1880.

## Historia e características 
Apareceu o 18 de marzo de 1878. Periódico semanal fundado por José Fernández Caro, estivo dirixido por Edelmiro Trillo até xuño de 1879, e despois por Ramón del Valle. Cesou a súa publicación en 1880. Foi continuado por *La Voz de Arosa*.

## Notas 
## Véxase tamén 
### Bibliografía 
*
Edelmiro Trillo

**Edelmiro Trillo García-Señoráns**, nado en Santiago de Compostela o 17 de setembro de 1854 e finado en Vilagarcía de Arousa en xuño de 1930, foi un xuíz galego.
## Traxectoria 
Fillo de Eduardo Trillo Salelles, pasou a súa nenez e xuventude en Vilagarcía de Arousa. Estudou Dereito na Universidade de Santiago de Compostela, rematando en 1876. Exerceu como avogado na Coruña e en 1886 foi Xuíz de primeira instancia en Mondoñedo, pasando despois aos xulgados de Corcubión, Mondariz, Ferrol e Vigo. En 1912 foi maxistrado da Audiencia de Madrid e en 1920 foi nomeado maxistrado do Tribunal Supremo.

Dirixiu o periódico de Vilagarcía *El Eco de la Ría de Arosa* e colaborou en *Galicia Nueva*.

## Notas
José Ramón Paratcha

**José Ramón Paratcha Pon**, finado en Vilagarcía de Arousa en xaneiro de 1928, foi un impresor e xornalista galego.

## Traxectoria 
Fillo de Ventura Domingo Paratcha. Continuou coa imprenta do seu pai, onde se imprimiron moitos dos periódicos de Vilagarcía. Tamén dirixiu *El Comercio* (1881) e *El Eco Comercial*. No seu obradoiro imprimíronse os periódicos pontevedreses *La Tranca* e *¡Beso a Vd. la mano!*.

## Notas 
## Véxase tamén 
### Ligazóns externas 
* La imprenta de los Paratcha
* La desidia cultural de los vilagarcianos en 1885
Sociedad Hijos de Silleda

A **Sociedad Hijos de Silleda** foi unha sociedade de emigrantes galegos do concello de Silleda na Arxentina, fundada en 1908.
## Historia e características 
Fundada en 1908 por Victoriano Souto, Antonio Carballo e Antón Alonso Ríos, creou tres escolas noutras tantas parroquias do concello: no ano 1917 inaugurouse a Escola Rosalía de Castro no lugar de Freixeiro (Laro); posteriormente, abriu a Escola *Bernardino Rivadavia* na Penadauga (Escuadro), e por último a Escola Francisco Giner de los Ríos no Marco (Siador). Foi unha das sociedades promotoras en 1921 da Federación de Sociedades Gallegas Agrarias y Culturales.

O 15 de agosto de 1933 celebrouse na serra do Candán unha festa para conmemorar o XXV aniversario da sociedade, organizado pola corporación municipal de Silleda, a delegación de Hijos de Silleda e as sociedades agrarias do concello. No acto participaron Ramón de Valenzuela, Ramón Suárez Picallo, Eduardo Blanco Amor e Antón Alonso Ríos.

No ano 2009 o goberno municipal de Silleda cambiou a denominación do tramo final da rúa Arxentina por rúa Sociedad Hijos de Silleda.

## Notas 
## Véxase tamén 
### Ligazóns externas 
* Homenaxe aos emigrados: A festa do Candán artigo de Manuel Igrexas.
El Heraldo Gallego (Buenos Aires)

***El Heraldo Gallego*** foi un semanario editado en Buenos Aires de 1906 a 1950.

## Traxectoria 
Subtitulado *Órgano de las colectividades gallegas en el Plata*, apareceu o 15 de setembro de 1906. Estaba dirixido por Julio de la Cuesta e Ricardo Valcarce era o subdirector. Ofrecía información sobre Galicia e a colectividade emigrada no Río da Prata. Incluía colaboracións literarias na sección "Páxina enxebre". Redactada maioritariamente en castelán, entre os seus colaboradores figuraban Antonio Noriega Varela, Antón Villar Ponte, Avelino Rodríguez Elías, Manuel Linares Rivas, Fortunato Cruces, Isaac de Montenegro e Galo Salinas. En 1932 apareceu cun novo subtítulo: *El periódico gallego de mayor circulación en la Argentina y el Uruguay*. Cesou a súa publicación en 1950.

## Véxase tamén 
### Bibliografía 
* 
* 
* 

### Outros artigos 
* Publicacións impresas da diáspora galega
Julio de la Cuesta

**Julio de la Cuesta**, nado en Vigo e finado en Buenos Aires en xullo de 1933, foi un xornalista galego.

## Traxectoria 
Emigrou a Cuba onde foi redactor-xefe de *Galicia Ilustrada*. Trasladouse despois a Buenos Aires onde foi correspondente de *Noticiero de Vigo* e dirixiu *La Iberia* (1908) e *El Heraldo Gallego* até a súa morte en 1933, cando tiña 47 anos. En 1929 recibiu unha homenaxe da colonia galega en Buenos Aires polos vinte anos de *El Heraldo Gallego*. Finou en Buenos Aires en xullo de 1933.

## Obras 
* *Marcela*, 1916.
## Vida persoal 
Casou con Francisca Zarauza e foi pai de Celsa de la Cuesta Zarauza.
## Notas 
## Véxase tamén 
### Ligazóns externas 
* Biblioteca Virtual Miguel de Cervantes
Araki Murashige

**Araki Murashige** (*荒木 村 重*), nado en 1535 e finado o 20 de xuño de 1586 foi un samurai do período Sengoku.

## Traxectoria 
Murashige era vasalo de Oda Nobunaga e *daimiô* do castelo de Itami. Comandaba unha parte das forzas de Nobunaga durante o sitio de Ishiyama Hongan-ji
mais en 1578 Akechi Mitsuhide acusouno de simpatías co clan Mōri, inimigo de Nobunaga. Refuxiado no castelo de Itami resistiu durante un ano o sitio que estableceron as forzas de Nobunaga e tras caer o castelo fuxiu.

## Lenda 
Existe a lenda que tras ser acusado de traizón o seu señor Nobunaga mandouno chamar; presentouse onde el estaba e como era costume fixo a reverencia cerimonial na entrada pero intuíu o plan de Nobunaga de romperlle o pescozo nese momento, pechando os gardas a fusuma (paneis), e colocou o tessen (abano de ferro) na fenda para impedir o peche. Araki actuou como se nada acontecera e Nobunaga perdonoulle a vida reconciliándose con el.

## Notas
Breakdown (filme de 1997)

***Breakdown*** é un filme estadounidense dirixido por Jonathan Mostow que se estreou en 1997. Está protagonizado por Kurt Russell, J. T. Walsh (nun dos seus derradeiros filmes) e Kathleen Quinlan. A banda sonora orixinal foi composta por Basil Poledouris. Foi producido por Dino De Laurentiis Company e Spelling Films e estreouse o 2 de maio de 1997 por Paramount Pictures.

## Sinopse 
O coche dunha parella que viaxa polo suroeste dos Estados Unidos sofre unha avaría nunha estrada deserta. Un camioneiro ofrécese a levar á muller a un restaurante preto de alí mentres el agarda na furgoneta. Mais cando o home chega ó restaurante ninguén viu á súa muller.

## Personaxes 
* Kurt Russell como Jeff Taylor
* J. T. Walsh como Warren "Red" Barr
* Kathleen Quinlan como Amy Taylor
* M. C. Gainey como Earl
* Jack Noseworthy como Billy
* Ritch Brinkley como Al
* Moira Harris como Arleen Barr
* Rex Linn como Sheriff Boyd
* Kim Robillard como Deputy Len Carver
* Jack McGee como Dono do bar Belle
* Steven Waddington como Cowboy
* Thomas Kopache como Calhoun

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
El Noticiero Gallego (Buenos Aires)

***El Noticiero Gallego*** foi un periódico editado en Buenos Aires entre 1889 e 1890.
## Historia e características 
Periódico bisemanal que apareceu en 1889 continuando a *El Gallego*. Estaba dirixido por Manuel Lema. Preocupado pola situación económica e social de Galicia. Reproduciu a *Constitución Regional para o futuro Estado gallego* en folletín. Cesou a súa publicación en 1890.

## Véxase tamén 
### Bibliografía 
* 

### Outros artigos 
* Publicacións impresas da diáspora galega
### Ligazóns externas
Universidade da República

A **Universidade da República** (en castelán *Universidad de la República* - **UdelaR**) é a única institución de ensino superior pública do Uruguai. Sendo a máis grande e tamén a máis importante do país, a universidade conta con máis de 80 mil estudantes (81.774 estudantes no 2007) e comprende 14 facultades, entre outros institutos e escolas universitarias. A institución foi fundada no 18 de xullo de 1849, na cidade de Montevideo.

## Imaxes

Imaxe:Facu3.jpg|O edificio da Facultade de Enxeñaría
Imaxe:Aula Carlos Vaz Fereira de la Facultad de Humanidades y Ciencias de la Educación (UdelaR).jpg|O interior da Facultade de Humanidades e Ciencias da Educación

## Véxase tamén 
### Ligazóns externas 
* A páxina oficial da UdelaR  .
Daoíz e Velarde

[miniatura|300px|Monumento a Daoíz y Velarde na praza do Dous de Maio de [Madrid, obra de Antonio Solá. O arco é a antiga porta do Cuartel de Monteleón.]]
Cos nomes de **Daoíz e Velarde** adóitase referir aos capitáns de artillaría Luis Daoíz y Torres e Pedro Velarde, destinados no cuartel de Monteleón que, desobedecendo as ordes de permanecer acuartelados e pasivos ditadas polo Capitán Xeneral de Madrid Francisco Javier Negrete (seguindo instrucións de Murat), sumáronse ao levantamento do 2 de maio de 1808 contra as tropas francesas.

Achegaron ao movemento popular o espírito de Estado Nacional, para que se unisen a eles, en contra dos franceses, non só o pobo de Madrid, senón o exército e demais estamentos oficiais e particulares.

Sen ningún tipo de axudas nin reforzos, ambos os capitáns, xunto con outros oficiais de menor graduación como o tenente Jacinto Ruiz, e os artilleiros ao seu mando, resistiron até a morte, sen apoio da Xunta Suprema de Goberno (teórica representante da soberanía en ausencia do rei Fernado VII, que viaxaba cara a Francia), nin dos propios militares, pero si foron un dos exemplos dos levantamentos posteriores ao 2 de maio de Madrid. 
[miniatura|*Monumento aos Heroes do Dous de Maio*, inaugurado en [Madrid en 1840.]]
## Honras 
Na súa honra se levantouse o obelisco da *Plaza de la Lealtad* de Madrid, actualmente Monumento aos Caídos por España.

Ademais teñen un grupo escultórico na *Plaza del Dos de Mayo* de Madrid, cerca do lugar onde estivo o seu cuartel, e no que se conserva a antiga porta deste.

## Na cultura popular 
Os *leóns das Cortes*, que flanquean a porta principal do edificio do Congreso dos Deputados, esculturas de Ponciano Ponzano) fundidos co bronce de canóns capturados na Guerra de África en 1860, reciben popularmente en Madrid o nome de ***Daoíz y Velarde***.

## Notas 
## Véxase tamén 
### Bibliografía 
* Artola, Miguel (1977): *La guerra de la indpendencia*. Madrid: Espasa-Calpe. ISBN 978-84-6702-624-5.
* Artola, Miguel (2008): *La España de Fernando VII*. Madrid: Espasa-Calpe. ISBN 9788467029185.
* Aymes, Jean-René (2009): *La Guerra de la Independencia en España (1808–1814): calas y ensayos*. Madrid: CSIC / Ediciones Doce Calles, S.L. ISBN 978-84-00-08858-3 (CSIC) / ISBN  978-84-9744-091-2 (Doce Calles). Google books.
* Conde de Toreno (2008): *Historia del levantamiento, guerra y revolución de España (1807-1814). Tomo I (1807-1808)*. Ed. de J. M. Martínez Valdueza. Astorga, León: Editorial Akrón. ISBN 978-84-936293-4-2. (A 1ª edición foi publicada en París, en 1851).
* Moliner Prada, Antonio (ed.) (2007): *La guerra de la independencia en España, 1808–1814*. Nabla Ediciones. ISBN 978-84-9359-262-2.
* Pérez-Reverte, Arturo (2007): *Un día de cólera*. Madrid: Editorial Alfaguara. ISBN 978-84-2047-280-5. Sinopse en perezreverte.com.

### Outros artigos 
* Levantamento do 2 de maio
* Guerra da Independencia española
Basim

**Anis Basim Moujahid**, máis coñecido como **Basim**, é un cantor danés de orixe marroquí. Aínda que naceu en Marrocos, vive en Høje Gladsaxe, un complexo de vivendas de Copenhague. Con 15 anos participa no The X Factor de Dinamarca, chegando aos cuartos de final. Após a súa participación en The X Factor, segue a súa carreira musical en solitario en Dinamarca, sacando dous álbums: *Alt det jeg ville have sagt* en 2008 e *Befri dig selv* en 2009. Basil representará a Dinamarca no Festival de Eurovisión 2014 coa canción "*Cliché Love Song*".

## Festival de Eurovisión 2014 
O 8 de marzo de 2014, Basim gañaba o "Melody Grand Prix" danés (clasificación danesa para Eurovisión) coa canción "*Cliché Love Song*". A UER anunciaba o 17 de marzo que Basim actuaría na final, o día 10 de maio, no posto número 23.

## Discografía 
### Álbums 
#### EP's 
### Sinxelos 
## Referencias
EDAR de Cabo Prioriño

A **EDAR de Cabo Prioriño** é unha estación depuradora de augas residuais situada en Ferrol, preto do porto exterior e na entrada da ría de Ferrol. É empregada para o tratamento das augas de Ferrol, Narón e Neda.

## Descrición 
A planta foi construída nun desmonte da outra banda do porto exterior de Ferrol. As augas residuais da banda dereita da ría de Ferrol chegan a ela dende unha estación de bombeo na Graña por un túnel de máis de 7&nbsp;km. As augas tratadas vértense ao océano por un emisario submarino.

A obra custou 36&nbsp;859&nbsp;331,76 euros pagados nun 85 % pola Unión Europea e o outro 15 % por Augas de Galicia

En agosto de 2015 o concello de Ferrol fixo público que a EDAR despois dun ano da inauguración non era quen de tratar as augas residuais vertendo ao océano sen completar o tratamento.

## Galería de imaxes
## Notas 
## Véxase tamén 
### Ligazóns externas 
* DEPURACIÓN Y VERTIDO DE FERROL. - ETS de Ingenieros
Xemelgas Tolmachevy

**Anastasiya Tolmachevy** e **María Tolmachevy** (Анастасия и Мария Толмачевы, nadas o 14 de xaneiro de 1997) son dúas xemelgas e cantantes rusas. Aos 9 anos gañaron o Festival de Eurovisión Junior 2006 en Bucarest, Romanía, coa canción *Vesenniy jazz* (Весенний Джаз, *Jazz de primavera*).

## Festival de Eurovisión Junior 2006 
A súa canción foi seleccionada entre 200 bandas e cantantes de toda Rusia para representar ao país no Festival de Eurovisión Junior 2006. Na final nacional, o 4 de xuño de 2006 foron elixidas entre os 20 participantes. Finalmente gañaron o Festival de Eurovisión Junior 2006 coa canción *Vesenniy jazz* con 154 puntos, por diante de Belarús, que quedou segunda con 129 puntos.

## Festival de Eurovisión 2014 
O 8 de marzo de 2014 foron elixidas internamente para representar a Rusia no Festival de Eurovisión 2014, en Copenhague coa canción *Shine*. Será a segunda vez que un cantor do festival junior participe tamén no festival de adultos, como xa fixo Nevena Božović, integrante de Moje 3, que representou a Serbia no Festival de Eurovisión 2013.
Alfar

***Alfar*** foi o nome de dúas revistas:

****Alfar***, revista editada na Coruña entre 1923 e 1954.
****Alfar***, revista editada na Coruña entre 1945 e 1947.
Aarzemnieki

**Aarzemnieki** é un grupo musical folk letón que representou a Letonia no Festival de Eurovisión 2014 coa canción "*Cake to Bake*". O líder da banda, Jöran Steinhauer é alemán.

## Referencias
Ruth Lorenzo

**Ruth Lorenzo Pascual**, nada en Las Torres de Cotillas (Murcia) o 10 de novembro de 1982, máis coñecida como **Ruth Lorenzo**, é unha cantante e compositora española. É coñecida pola súa participación no concurso británico *The X Factor* en 2008 e por compoñer varios temas de Auryn ou Dannii Minogue. En 2014 foi escollida para representar a España no Festival de Eurovisión 2014 coa canción "Dancing in the rain".

## Traxectoria
Ruth representou a España no Festival de Eurovisión 2014, que se celebrou en Copenhaguen, a capital de Dinamarca, coa canción *"Dancing in the rain"*. Quedou no 10º posto empatando a puntos con Dinamarca que quedou 9ª.

## Discografía

## Sinxelos
## Notas
## Véxase tamén
Tanja

**Tatjana Mihhailova** (Татьяна Михайлова) é unha cantante e actriz rusa de orixe estoniano. Ela naceu en Kalingrado, Rusia pero dende que era pequena vive en Estonia de onde é orixinaria. Representará a Estonia no Festival de Eurovisión 2014 coa canción "*Amazing*".
Sanna Nielsen

**Sanna Viktoria Nielsen**, nada en Escania o 27 de novembro de 1984, é unha cantante sueca.

## Traxectoria
Participou no Melodifestivalen sete veces entre 2001 e 2014 gañando finalmente no 2014 coa canción "*Undo*" e representou a Suecia no Festival de Eurovisión 2014 con esta canción quedando finalmente en terceiro lugar.

## Discografía
**Silvertoner* (1996)
**Min önskejul* (1997)
**Nära mej, nära dej* (2006)
**Sanna 11-22* (2007)
**Stronger* (2008)
*''I'm in Love* (2011)
**Vinternatten* (2012)
**Min jul* (2013)
**16 bästa* (2014)
**7'' (2014)

## Notas
Pollapönk

**Pollapönk** é unha banda islandesa que representará a Islandia de Festival de Eurovisión 2014 en Copenhague, Dinamarca coa canción "*No Prejudice*".

## Discografía
### Álbums
* 2010 - Meira pollapönk
* 2011 - Aðeins meira pollapönk
* 2014 - Bebebe-besta pollapönkið

### Sinxelos
* 2011 - "Ættarmót"
* 2014 - "Enga fordóma" / "No Prejudice"
Mariia Yaremchuk

**Mariia Nazarivna Yaremchuk**, tamén coñecida como **Mariia Yaremchuk** é unha cantante ucraína. Yaremchuk representou á Ucraína no Festival de Eurovisión 2014 coa canción "*Tick-Tock*".

En 2023, Mariia Yaremchuk, como convidada, actuou no Festival de Eurovisión en Liverpool. Xunto con OTOY e Zlata Dzyunka, cantaron varias cancións famosas.

## Discografía
### Sinxelos
* 2012 - "Со мной опять"
* 2013 - "Тебе я знайду"
* 2014 - "*Tick-Tock*"

## Notas
Sebalter

**Sebastiano Paù-Lessi**, máis coñecido como **SEBalter**, é un cantante e compositor suízo que representou a Suíza no Festival de Eurovisión 2014 na que cantará "Hunter of Stars" na segunda semifinal o 8 de maio de 2014, e na final do día 10 de maio.

## Discografía 
### Sinxelos 
## Notas